
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-573-22-114

	Днес, 23.11.2022 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Заместник – председател: Антон Славчев  
	Член: Антоанета Цонкова
	Член: Пламен Йоцов 
	Член: Силвия Къдрева

У С Т А Н О В И:

	Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение за образуване на производство за конфликт на интереси № КИ-234 от 17.08.2022 г. на Комисията за противодействие на корупцията и за отнемане на незаконно придобитото имущество /КПКОНПИ, Комисията/ по сигнал с рег. № ЦУ01/С-573/07.07.2022 г. на КПКОНПИ. 
Производството е образувано срещу Георги ****** Лапчев – кмет на община Ц. и срещу Ангел ****** Цигуларов- общински съветник в Общински съвет Ц. 
В сигнала се съдържат твърдения за некачествено строителство при изграждането на пешеходна и велоалея с асфалт и щампован бетон, свързващи  гр. Ц. и кв. В. със с. Л. Изграждането е изцяло финансирано по спечелен от Община Ц. проект „Пътища към наследството“ по Програма за трансгранично сътрудничество ИНТЕРРЕГ-ИПП ТГС България –Турция. Твърди се че през фирмата, която е ангажирана с изпълнението на проекта - „******“ ЕООД, минават всички по –важни и мащабни общински строителни обекти. В сигнала се посочва още, че дружеството е силно приближено до кмета на общината и до общинския съветник Ангел Цигуларов и фактически се управлява от тях, макар управител и собственик да е друго лице.   
С писмо с вх.№ ЦУ01-9661#1/16.09.2022 г. на КПКОНПИ от председателя на Постоянната комисия по правни въпроси, обществен ред, предотвратяване и  установяване конфликт на интереси към Общински съвет Ц., са получени заверени копия на доказателства за служебното качество на Георги ****** Лапчев – кмет на община Ц. и на Ангел ****** Цигуларов- общински съветник в Общински съвет Ц. – клетвени листи и удостоверения за избор; електронен носител – диск с преписката по проведената процедура за изграждане на велоалея, свързваща гр.Ц. и кв.В. със с.Л., във връзка с Проект „Пътища към наследството“ по Програма за трансгранично сътрудничество ИНТЕРРЕГ – ИПП-ТГС България – Турция, ведно със сключения договор. С писма с вх.№ ЦУ01-9661#3/19.10.2022 г. и с вх.№ ЦУ01-9661#7/09.11.2022 г. на КПКОНПИ от председателя на Постоянната комисия по правни въпроси, обществен ред, предотвратяване и  установяване конфликт на интереси към Общински съвет Ц., са получени заверени копия на Решение № 335 по Протокол № 21/20.03.2018 г. на Общински съвет Ц. и Договор № УТ/14021092020 от 21.09.2020 г., както и извлечение от Протокол № 21, Докладна записка № 622/12.03.2018 г. от кмета на Община Ц., обявление за процедурата по ПРАГ: покани. Получено е писмо с вх.№ ЦУ01-9661#8/15.11.2022 г. на КПКОНПИ от управителя на „******“ ЕООД.
Служебно е извършена справка в НБД „Население“, Търговски регистър и регистър на юридическите лица с нестопанска цел, Регистър за уведомленията за трудовите договори и уведомления за промяна на работодател и на сайта на Община Ц. и сайта на Министерството на регионалното развитие и благоустройството.

От събраните в хода на административното производство доказателства Комисията установи следното от фактическа страна:

Сигналът е подаден от лице, с посочени три имена, адрес и е подписан.
Георги ****** Лапчев е избран за кмет на община Ц. на местните избори, проведени на 27.10.2019 г., видно от Удостоверение за избран кмет на община № 001/29.10.2019 г. на ОИК Ц. и клетвен лист. Ангел ****** Цигуларов е избран за общински съветник в Общински съвет Ц. на местните избори, проведени на 27.10.2019 г., видно от Удостоверение за избран общински съветник № 001/29.10.2019 г. на ОИК Община Ц. и клетвен лист.
От направените справки в Търговски регистър и регистър на юридическите лица с нестопанска цел се установява следното: „******“ ЕООД, с ЕИК ******, считано от 07.06.2022 г. е с едноличен собственик на капитала и управител С.С.С. От 13.03.2012 г. до 09.12.2015 г. едноличен собственик и управител на капитала на „******“ ЕООД е бил К. Е. Е. От 09.12.2015 г. до 15.02.2022 г. едноличен собственик и управител на капитала на „******“ ЕООД е бил Н.М.М. От 15.02.2022 г. до 07.06.2022 г. съдружници в „******“ ООД са били Н.М.М. и С.С.С. С Договор за продажба на дружествени дялове на 01.06.2022 г. М. продава дяловете си от капитала на дружеството на С., който става едноличен собственик на капитала.
От направената справка в НБД Население не се установи родство по права линия, по съребрена линия - до четвърта степен включително, и по сватовство - до втора степен включително, между Георги ****** Лапчев и Ангел ****** Цигуларов, от една страна и Н.М.М. и С.С.С., от друга страна.
Interreg – ИПП България – Турция 2014-2020 е програма за трансгранично сътрудничество, финансирана от Европейския съюз по Инструмента за предприсъединителна помощ. Общата стратегическа цел на регионалното сътрудничество между България и Турция, вложена в изпълнението на програмата е укрепване на капацитета за трансгранично сътрудничество между България и Турция в областта на опазването на природата и устойчивото развитие на туризма. Допустимият регион по програмата обхваща областите Бургас, Ямбол и Хасково за територията на Рeпублика България и провинциите Одрин и Къркларели на територията на Република Турция. Общият размер на средствата по нея възлиза на 29 642 896 евро. Програмата има 3 приоритетни оси: Околна среда; Устойчив туризъм и Техническа помощ. Бенефициенти могат да бъдат юридически лица, регистрирани в допустимия регион, като следва да са организации, които не генерират печалба – местни, регионални и национални власти; национални и регионални агенции; администрации на природни паркове, местни/регионални горски дирекции; културни институции; читалища, НПО; образователни институции - университети, училища, колежи и библиотеки; еврорегиони; сдружения от две или повече от изброените по-горе институци/организации. Управляващ орган по Програмата е Дирекция „Управление на териториалното сътрудничество“ в Министерството на регионалното развитие и благоустройството на Република България, а Министерството по европейските въпроси на Република Турция изпълнява функциите на Национален орган.
На 12.03.2018 г.  кметът на Община Ц. – Георги Лапчев внася в Общински съвет Ц. Докладна записка рег.№ 622/12.03.2018 г. относно: Участие на Община Ц. в Проект „Пътища към наследство“ в партньорство със Специална провинциална администрация К., Р.Турция. Проектът е по Програма за трансгранично сътрудничество (ИПП) България-Турция CCI 2014TC16I5CB005, Покана № 2014TC16I5CB005-2018-2, Приоритетна ос 2 „Устойчив туризъм“, Мярка 2.1:  Повишаване на туристическата привлекателност на трансграничния район чрез по-добро използване на природното, културното и историческото наследство и свързаната с него инфраструктура. Проектът има за цел изграждане на инфраструктура за достъп до два исторически обекта – М. и Църква „С.У.Б.“, включваща улици, велосипедна и пешеходна алея и крайморски парк в части от поземлени имоти на гр. Ц. На 20.03.2018 г. на основание чл. 21, ал. 1, т. 12 от ЗМСМА, Общински съвет Ц. приема Решение № 335/20.03.2018 г., обективирано в Протокол № 21 от същата дата, със следното съдържание: 1.Община Ц. да подготви и изпълни в партньорство със Специална администрация гр. К., Р.Турция Проект „Пътища към наследството” по Програма за трансгранично сътрудничество (ИПП) България-Турция CCI 2014TC16I5CB005, Покана № 2014TC16I5CB005-2018-2. 2. Дава съгласие активите да се предоставят за свободно право на ползване за целите на проекта за срок от 5 години след приключване на проекта. 3. Упълномощава кмета на община Ц. да представлява Общината по проект „Пътища към наследството”. Решението е прието с  13 гласа „за“,  „против“ - 0, „въздържали се“ – 0. Видно от проведеното гласуване всички 13 общински съветници са гласували единодушно „за“ приемане на решението, в т.ч. и общинският съветник Ангел Цигуларов.
Видно от сайта на Община Ц. на 25.09.2020 г. Община Ц. е подписала договора за финансиране на проект „Пътища към наследството“ по Програма за трансгранично сътрудничество ИНТЕРРЕГ – ИПП ТГС България – Турция.  Това е проект, по който ще бъде изградено продължение на крайбрежната алея в кв. В., гр.Ц. от края на съществуващата до малък плаж под църква „У.Б.“. С проектът се реализира етап 4 от велоалея, свързваща гр.Ц. и кв.В. със село Л. Община Ц. получава финансиране за предвидените по проекта дейности за изграждане на пешеходна и велоалея с асфалт и щампован бетон, както и благоустрояване на района по протежение на трасето, което преминава покрай С.м. и пред детската площадка в кв. В. Основната цел е подобряване на достъпа до културно – исторически забележителности „С.м.“ и Храм „С.У.Б.“ за Община Ц. и подобряване на достъпа до природно наследство – пещера Д. за партньорите по проекта Специална провинциална администрация К., Р.Турция. С проекта цели  засилване на трансграничното сътрудничество между Община Ц. и Специалната Администрация в К. в областта на устойчивото развитие на културния и природен туризма в регионите и повишаване на тяхната привлекателност. Община Ц. е водещ партньор по проекта „Пътища към наследството“, който се изпълнява съвместно със Специална провинциална администрация К., Р.Турция. Общата стойност на договора за двамата партньори е 454 547,85 евро, разпределен между тях, 100% безвъзмездна помощ по Програмата. Договорът е по Приоритетна ос 2 „Устойчив туризъм“, със срок за изпълнение – 24 месеца.
Видно от писма с вх.№ ЦУ01-9661#3/19.10.2022 г. и с вх.№ ЦУ01-9661#3/19.10.2022 г. на КПКОНПИ от председателя на Постоянната комисия по правни въпроси, обществен ред, предотвратяване и  установяване конфликт на интереси към Общински съвет Ц.,  Община Ц. е провела процедура с покани и оферти по Практическо ръководство за договорни процедури за външни действия на Европейския съюз /ПРАГ/ по Проект „Подобряване на достъпа до културно – исторически забележителности „С.м.“ и „Х.“ в кв.В., гр.Ц.“. Не е провеждан търг по посочения проект и няма решения на Общински съвет Ц. за обявяване на търг с оглед липсата на необходимост от провеждане на такъв. Процедурата по ПРАГ стартира не с акт на кмета на Община Ц., а с обявление за поръчка. Община Ц. е публикувала обявлението на страницата на Общината и на страницата на Програмата. Видът на процедурата при участие в Програмата се определя в зависимост от сумата. При сключване на договор на стойност под 300 000 евро, какъвто е конкретният случай, поръчките се възлагат по опростена процедура. При нея на най-малко трима кандидати се изпращат покани, като практиката в Община Ц. е поканите да се изпращат на местни фирми, с които Общината е работила и е останала доволна. 
На 16.12.2020 г. на сайта на Община Ц. е обявена тръжна процедура за възлагане на строителни дейности по „Подобряване на достъпа до културно-исторически забележителности – „С.м.“ и „Х.“ в квартал В.“, чрез която Община Ц. има за цел да възложи договор за строителни работи по проект CB005.2.21.092 "Пътища към наследството" с предмет "Подобряване на достъпа до културно-исторически забележителности – „С.м.“ и „Х.“ в квартал В., град Ц.“ с финансова помощ от програмата INTERREG-IPA за трансгранично сътрудничество България-Турция 2014-2020. Референтният номер на публикацията е CB005.2.21.092/02. Крайният срок за подаване на оферти е 18.01.2021 г., в 17:00 часа, местно време. Обявата е публикувана в процедури по ПРАГ на сайта на Програмата и на сайта на Община Ц. От събраните по преписката доказателства се установява, че покани за участие в търга са изпратени на: „******“ ЕООД, „******“ЕООД и „******“ ООД. На 16.12.2020 г. до „******“ ЕООД е изпратена покана с рег.№ 53-01-196/16.12.2020 г., подписана от Георги Лапчев, в качеството му на кмет на Община Ц. Видно от Регистър на подадените оферти за участие в процедурата за възлагане на обществена поръчка участие са заявили  и трите дружества: „******“ ООД, „******“ ЕООД и „******“ ЕООД. „******“ ЕООД е подало оферта под № 92-01-21/18.01.2021 г.
Със Заповед № РД-01-27/19.01.2021 г. на кмета на Община Ц. Георги Лапчев, във връзка с Договор № РД-02-29-162/25.09.2020 г. по проект „Пътища към наследство“ по Програма за трансгранично сътрудничество ИНТЕРРЕГ – ИПП ТГС България Турция 2014 – 2020, с номер на проекта: СВ005.2.21.092, и на основание чл.44, ал.2 от ЗМСМА и необходимостта от оценка на офертите в търга на „Подобряване на достъпа до културно-исторически забележителности „С.м.“ и „Х.“ в кв.В., гр.Ц.“, е назначена комисия със задача да разгледа и класира участниците в тръжната процедура. На 19.01.2021 г. е проведена сесия за отваряне на офертите, обективирана в Протокол на Комисията от същата дата. Видно от Протокола участниците, които са подходящи и редовни и могат да бъдат подложени на допълнителна оценка са „******“ ООД, „******“ ЕООД и „******“ ЕООД. Видно от Протокол от проведени заседания на Комисията в периода от 22.01.2021 г. – 29.01.2021 г., одобрен от кмета на Община Ц. на 29.01.2021 г., Комисията препоръчва поръчката да се възложи на „******“ ЕООД. На 29.01.2021 г. Георги Лапчев, в качеството си на кмет на Община Ц., по препоръка на Комисията, приема Решение за възлагане на поръчката на „******“ ЕООД, като последното е участникът, който е предоставил икономически най-изгодната оферта и отговаря на критериите за подбор. С писмо изх.№ 92-01-21-001/01.02.2021 г., подписано от кмета Георги Лапчев, дружеството е уведомено, че договорът ще бъде изпратен при предоставяне на допълнителни документи, посочени в писмото, в срок на 15 календарни дни след получаване на уведомлението за възлагане.
На 26.02.2021 г. е подписан Договор за работа за външни действия на Европейския съюз № СВ005.2.21.092/02, финансиран от общия бюджет на Съюза, между Община Ц., възложител по договора, представлявана от Георги Лапчев, в качеството му на кмет, и „******“ ЕООД, изпълнител по договора, представлявано от управителя Н.М., с предмет: „Строителни работи за подобряване на достъпа до културно-исторически забележителности „С.м.“ и „Х.“ в кв. В., гр. Ц.“. Възлагащият орган се съгласява да плати на изпълнителя за изпълнението и завършването на строителните работи и отстраняване на дефектите договорна цена в размер на 302 772,56 лева или друга сума, която може да стане платима, съгласно разпоредбите на договора. 
На 15.03.2021 г. е издадена фактура № 2000000109 за авансово плащане  - 20% по Договор № ПЕС/01626022021 от 26.02.2021 г. за сумата 60 554,51 лева, подписана за получателя – Община Ц., от кмета на Общината Георги Лапчев. Сумата е преведена по сметка на „******“ ЕООД с преводно нареждане от 16.03.2021 г. видно от същото и от извлечение за трансакциите на Община Ц. за 16.03.2021 г. На 21.06.2022 г. е издадена фактура № 2000000136 за плащане по Протокол № 1 за извършени СМР на обект по Договор № ПЕС/01626022021 от 26.02.2021 г. за сумата 234 862,74 лева, подписана за получателя – Община Ц., от кмета на Общината Георги Лапчев. Сумата е преведена по сметка на „******“ ЕООД с преводно нареждане от 24.06.2022 г. видно от същото и от извлечение за трансакциите на Община Ц. за 24.06.2022 г.
Във връзка с твърденията в сигнала, че през фирмата, която е ангажирана с изпълнението на проекта - „******“ ЕООД, минават всички по–важни и мащабни общински строителни обекти, Комисията е изискала доказателства относно договори, сключени с „******“ ЕООД в периода от м.август 2019 г. до настоящия момент, във връзка с извършени СМР на новата сграда на Община Ц., спортната зала на гр.Ц., площадните пространства на гр.Ц. и гр.А. 
Видно от писмо с вх.№ ЦУ01-9661#3/19.10.2022 г. на КПКОНПИ от председателя на Постоянната комисия по правни въпроси, обществен ред, предотвратяване и  установяване конфликт на интереси към Общински съвет Ц., в посочения период Община Ц. има сключен договор с „******“ ЕООД единствено за обект „Многофункционална спортна зала“ – частично изпълнение на СМР. Към писмото е приложено заверено копие на Договор № УТ/14021092020 от 21.09.2020 г., сключен между Община Ц., като възложител, представлявана от кмета на Общината – Георги Лапчев, и „******“ ЕООД, като изпълнител, представлявано от Н.М. – управител на дружеството. Договорът е сключен на основание чл.183 при условията и по реда на чл.112 от Закона за обществените поръчки, с предмет: „Многофункционална спортна зала, гр.Ц., Община Ц. – частично изпълнение на СМР“ и цена на договора – 2 113 941,05 лева.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Георги ****** Лапчев, в качеството му на кмет на община Ц. и Ангел ****** Цигуларов, в качеството му на общински съветник в Общински съвет Ц., са лица, заемащи висша публична длъжност по смисъла на чл. 6, ал. 1, т. 32 от ЗПКОНПИ, с оглед на което КПКОНПИ е компетентна да разгледа подадения сигнал.
Съгласно чл.44, ал.1 от Закона за местното самоуправление и местната администрация /ЗМСМА/ част от правомощията на кмета на общината са да ръководи цялата изпълнителна дейност на общината, да насочва и координира дейността на специализираните изпълнителни органи, да организира изпълнението на общинския бюджет, да организира изпълнението на дългосрочните програми, да организира изпълнението на актовете на общинския съвет и внася в общинския съвет отчет за изпълнението им два пъти годишно и др. Съгласно разпоредбата чл. 33, ал. 1, т. 3 от ЗМСМА в правомощията на общинския съветник, е да участва в обсъждането и решаването на всички въпроси от компетентността на съвета. Съгласно разпоредбата на чл. 21, ал. 1, т. 8 от ЗМСМА общинският съвет приема решения за придобиване, управление и разпореждане с общинско имущество и определя конкретните правомощия на кмета на общината и кметовете на райони и кметства, а съгласно т. 23 решава и други въпроси от местно значение, които не са от изключителна компетентност на други органи.
Видно от писмо с вх.№ ЦУ01-9661#3/19.10.2022 г. на КПКОНПИ от председателя на Постоянната комисия по правни въпроси, обществен ред, предотвратяване и  установяване конфликт на интереси към Общински съвет Ц. не са налице решения на Общински съвет Ц. за обявяване на търг по проект „Подобряване на достъпа до културно-исторически забележителности „С.м.“ и „Х.“, кв.В., гр.Ц.“ с оглед липсата на необходимост от провеждане на такъв. Община Ц. е провела процедура с покани и оферти по Практическо ръководство за договорни процедури за външни действия на Европейския съюз /ПРАГ/. Предвид факта, че не е налице решение на Общински съвет Ц. във връзка с посочения проект, следва изводът, че общинският съветник Ангел Цигуларов не е упражнил правомощия във връзка с проведената процедура и сключения договор с „******“ ЕООД на 26.02.2021 г. с предмет: „Строителни работи за подобряване на достъпа до културно-исторически забележителности „С.м.“ и „Х.“ в кв.В., гр.Ц.“. От изложеното следва, че в конкретния случай, е налице една от предпоставките от общия състав на конфликт на интереси по отношение на Ангел Цигуларов, в качеството му на общински съветник в Общински съвет Ц., а именно лице, заемащо висша публична длъжност. Не са налице упражнени от лицето правомощия по служба и частен интерес от упражнените правомощия. Липсата на който и да е елемент от общия състав на конфликта на интерес, съгласно чл.52 от ЗПКОНПИ, води до липсата на конфликт на интереси.
Общински съвет Ц. е приел Решение № 335 по Протокол № 21 от 20.03.2018 г. относно участие на Община Ц. в Проект „Пътища към наследство“ в партньорство със Специална администрация К., Р.Турция, което Решение е извън тригодишния срок по чл.73 от ЗПКОНПИ.
От събраните по преписката доказателства се установява, че в тригодишния срок по чл.73 от ЗПКОНПИ – предмет на проверката, считано от 17.08.2019 г. Георги Лапчев, в качеството му на кмет на Община Ц., е упражненил следните правомощия по служба, във връзка с твърденията в сигнала, а именно: 
На 16.12.2020 г. е подписал покана с рег.№ 53-01-196/16.12.2020 г. до „******“ ЕООД, издал е Заповед № РД-01-27/19.01.2021 г. за назначаване на комисия със задача да разгледа и класира участниците в търга,  на 29.01.2021 г. е одобрил Протокол от проведени заседания на Комисията, с който същата препоръчва поръчката да се възложи на „******“ ЕООД и е приел Решение за възлагане на поръчката на „******“ ЕООД, подписал е писмо с изх.№ 92-01-21-001/01.02.2021 г., с което дружеството е уведомено, че договорът ще бъде изпратен при предоставяне на допълнителни документи, на 26.02.2021 г. е подписал Договор за работа за външни действия на Европейския съюз № СВ005.2.21.092/02, финансиран от общия бюджет на Съюза, с „******“ ЕООД, с предмет: „Строителни работи за подобряване на достъпа до културно-исторически забележителности „С.м.“ и „Х.“ в кв.В., гр.Ц.“, подписал е фактура № 2000000109 от 15.03.2021 г. за авансово плащане  - 20% по Договор от 26.02.2021 г., подписал е фактура № 2000000136 от 21.06.2022 г. за плащане по Протокол № 1 за извършени СМР на обект по Договор от 26.02.2021 г., подписал е Договор № УТ/14021092020 от 21.09.2020 г. с „******“ ЕООД, с предмет: „Многофункционална спортна зала, гр.Ц., Община Ц. – частично изпълнение на СМР“.
С издаване на Заповед № РД-01-27/19.01.2021 г. за назначаване на комисия със задача да разгледа и класира участниците в търга, Георги Лапчев, в качеството си на кмет на Община Ц., е упражнил свое правомощие по служба, но при липса на частен интерес. Това е така, тъй като заповедта е свързана с провеждането на процедурата за възлагане на строителни дейности за „Подобряване на достъпа до културно-исторически забележителности – „С.м.“ и „Х.“ в квартал В.“. С нейното издаване не се създават предпоставки, водещи до предимство и поставянето в по-благоприятно положение на някой от потенциалните участници в търга. Заповедта не касае конкретно лице, а неограничен кръг правни субекти, потенциални участници в търга, и с нейното издаване не е възможно възникването на облага за лицето, заемащо висша публична длъжност или за свързано с него лице. Липсата на облага обуславя липсата на частен интерес, а оттук и липсата на конфликт на интереси от упражненото правомощие.
От събраните по преписката доказателства и направените справки не се установи родство по права линия, по съребрена линия - до четвърта степен включително, и по сватовство - до втора степен включително, между Георги Лапчев, от една страна и Н.М.М. и С.С.С. – собственици и управители на „******“ ЕООД, което налага извода и за липса на свързаност по смисъла на §1, т.15, б.“а“ от ДР на ЗПКОНПИ между посочените лица. Свързаността между лицето, заемащо висша публична длъжност и „******“ ЕООД, респективно собствениците на капитала на дружеството, се определя и от факти, които създават икономически зависимости между лицата. За да са релевантни, икономическите зависимости трябва да внасят основателни съмнения в обективността и безпристрастността на лицето, заемащо висша публична длъжност. За да е налице свързано лице в хипотезата на икономически зависимости по смисъла на §1, т.15, б.“б“ от ДР на ЗПКОНПИ е необходимо да се установи по безспорен начин съществуването на факти и обстоятелства, които я доказват. В конкретния случай, при преценка на събраните по преписката доказателства, не се установяват такива факти и обстоятелства, които да обосноват  трайни икономически зависимости. Не се установи съвместно участие в капитала на търговски дружества, съсобственост или сключени сделки с вещноправни последици между Лапчев, от една страна и М. и С., от друга страна. Не се установи и наличие на договорни отношения между Георги Лапчев и „******“ ЕООД. Изложеното обуславя извода за липса на свързаност по смисъла на §1, т.15, б.“б“ от ДР на ЗПКОНПИ между Георги Лапчев, от една страна и Н.м.М., С.С.С. и „******“ ЕООД, от друга страна, на посочените основания.   
Предвид изложеното следва извода, че като е подписал покана с рег.№ 53-01-196/16.12.2020 г. до „******“ ЕООД, одобрил е Протокол от проведени заседания на Комисията и е приел Решение за възлагане на поръчката на „******“ ЕООД от 29.01.2021 г., подписал е писмо с изх.№ 92-01-21-001/01.02.2021 г.; подписал е Договор с предмет: „Строителни работи за подобряване на достъпа до културно-исторически забележителности „С.м.“ и „Х.“ в кв.В., гр.Ц.“ на 26.02.2021 г., подписал е фактура № 2000000109 от 15.03.2021 г. и фактура № 2000000136 от 21.06.2022 г., подписал е Договор № УТ/14021092020 от 21.09.2020 г. с „******“ ЕООД, с предмет: „Многофункционална спортна зала, гр.Ц., Община Ц. – частично изпълнение на СМР“, в качеството си на кмет на Община Ц., Георги Лапчев е упражнил правомощия по служба, но при липса на частен интерес, негов или на свързано се него лице. Липсата на релевантен частен интерес във връзка с упражнените  от Георги Лапчев, в качеството му на кмет на Община Ц., правомощия по служба, обуславя и липсата на конфликт на интереси. Това е така, тъй като липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси.
Във връзка с твърденията в сигнала за некачествено строителство при изграждането на пешеходна и велоалея с асфалт и щампован бетон, свързващи  гр. Ц. и кв. В. със с. Л., сигналът да бъде препратен на Управляващия орган по Програмата за трансгранично сътрудничество Interreg – ИПП България – Турция 2014-2020 - Дирекция „Управление на териториалното сътрудничество“ в Министерството на регионалното развитие и благоустройството на Република България.
Предвид горното, Комисията за противодействие на корупцията и за отнемане на незаконно придобито имущество, на основание чл. 74, ал. 1 и ал. 2 от ЗПКОНПИ,

РЕШИ:

НЕ УСТАНОВЯВА конфликт на интереси по отношение на Георги ****** Лапчев, EГН ******, в качеството му на кмет на Община Ц. и лице, заемащо висша публична длъжност по смисъла на чл. 6, ал. 1, т. 32, във връзка с подписване на покана с рег.№ 53-01-196/16.12.2020 г.; издаване на Заповед № РД-01-27/19.01.2021 г.;  одобряване на Протокол на Комисия и приемане на Решение за възлагане на поръчката на „******“ ЕООД на 29.01.2021 г.; подписване на писмо с изх.№ 92-01-21-001/01.02.2021 г., сключване на Договор на 26.02.2021 г. с „******“ ЕООД; подписване на фактура № 2000000109 от 15.03.2021 г. и фактура № 2000000136 от 21.06.2022 г.; сключване на Договор № УТ/14021092020 на 21.09.2020 г. с „******“ ЕООД, поради липса на частен интерес, негов или на свързано с него лице.
НЕ УСТАНОВЯВА конфликт на интереси по отношение на Ангел ****** Цигуларов, EГН ******, в качеството му на общински съветник в Общински съвет Ц. и лице, заемащо висша публична длъжност по смисъла на чл. 6, ал. 1, т. 32, във връзка с обявена тръжна процедура за възлагане на строителни дейности за „Подобряване на достъпа до културно-исторически забележителности – „С.м.“ и „Х.“ в квартал В.“ и сключване на Договор от 26.02.2021 г. с „******“ ЕООД, поради липса на упражнени правомощия по служба.
Препис от решението да се изпрати на Окръжна прокуратура Б., с оглед преценка за реализиране на правомощията й по чл. 76, ал. 2 от ЗПКОНПИ.
Решението се съобщава на Георги ****** Лапчев, кмет на Община Ц., и на  Ангел ****** Цигуларов, общински съветник в Общински съвет Ц., на основание чл.75, т. 1 от ЗПКОНПИ.



	КОМИСИЯ:

ЗАМЕСТНИК-ПРЕДСЕДАТЕЛ:………….…./АНТОН СЛАВЧЕВ/

ЧЛЕН:…………………………………...../АНТОАНЕТА ЦОНКОВА/

ЧЛЕН:…………………...…………….................../ПЛАМЕН ЙОЦОВ/

ЧЛЕН:……….…………………………………/СИЛВИЯ КЪДРЕВА




Отпечатано в два екземпляра.
Екз. № 1 – за КПКОНПИ
Екз. № 2 – по преписката



	
	ИМЕ, ФАМИЛИЯ
	ДЛЪЖНОСТ/ДИРЕКЦИЯ
	ДАТА
	ПОДПИС

	ИЗГОТВИЛ:
	Емилия Динекова
	държавен инспектор в отдел ПП, д-я КИ
	
	

	СЪГЛАСУВАЛИ:
	Лиляна Младенова
	и.д. директор на д-я КИ
	
	



 



 

image1.jpg




